Hugo Award
Hugo Award, på dansk Hugoprisen er en årlig litterær pris for de bedste science fiction- eller Fantasyværker og præstationer fra det foregående år, der uddeles på World Science Fiction Convention (Worldcon), valgt af dens medlemmer. Hugoprisen betragtes normalt sammen med Nebulaprisen som den vigtgste og mest ansete pris indenfor science fiction-genren. Prisen administreres af World Science Fiction Society. Den er opkaldt efter Hugo Gernsback, grundlæggeren af det banebrydende science fiction-magasin Amazing Stories. Hugoerne blev første gang uddelt i 1953 ved den 11. World Science Fiction Convention og er blevet uddelt hvert år siden 1955.

Priserne blev oprindeligt givet i syv kategorier. Disse kategorier har ændret sig gennem årene, og prisen uddeles i øjeblikket i sytten kategorier for skrevne og dramatiske værker. Vinderne modtager et trofæ bestående af et stiliseret raketskib på en base; trofæets design ændres hvert år, selvom selve raketten har været standardiseret siden 1984. Tildelingen af prisen bemærkes ofte på bogomslag.

2022-priserne blev uddelt ved den 80. Worldcon, "Chicon 8", i Chicago den 4. september 2022. 2023-priserne vil blive overrakt ved den 81. Worldcon, "Chengdu Worldcon", i Chengdu, Kina den 19. august 2023.

Kategorier 

Worldcon-komiteer kan også uddele særlige priser under Hugo-ceremonien, som der ikke stemmes om. I modsætning til de ekstra Hugo-kategorier, som Worldcons kan præsentere, er disse priser ikke officielle Hugo Awards og bruger ikke i dag det samme trofæ. To yderligere priser, the Astounding Award for Best New Writer ("den forbløffende pris for bedste nye forfatter") og the Lodestar Award for Best Young Adult Book (Lodestar-prisen for bedste unge voksenbog), uddeles ved Hugo-prisceremonien og stemmes om ved samme proces, men er formelt ikke Hugopriser.

Kilder

Litteratur

Eksterne henvisninger 

 
 Current rules (including Constitution) of the WSFS

Litteraturpriser
Science fiction
Etableret i 1953